Jyllandsposten, 1840-02-18
Det bemærkes i denne Anledning, at der saavel efter Hs. Mes tidligere Yttringer, som efter Beskaffenheden af de allerede indgivne Forslag og Alt hvad man om denne Saa hidtil har erfaret, neppe kan være nogen Tvivl om, at Formaalet for sammes Virken jo vil blive, ei alene i Særdeleshed at drøfte den practiske Iværksættelse af en almindelig Værnepligts Jndførelse, men tillige at gjøre Forslag til en strax indtrædende Reduction af vor nuværende Armee, der for en paa Fredsfod staaende er altfor stor og saaledes medfører en Bekostning, der ikke staaer i noget rimeligt Forhold til Landets finantsielle Kræfter. Af "Archiv for Søvæsenet, redigeret af Capt. Dahlerup, er det 45de Hefte i disse Dage udkommet, hvoraf sees, af Marinens Historie 1839, at det Linieskib, som ved vore Værfter staaer paa Stabelen, nu har erholdt Navnet Christian den Ottende og bliver færdig til Afløbning i Begyndelsen af Sommeren. Ligeledes er Fregatten "Thetis gjort færdig til at sættes i Vandet først paa Aaret. Til en ny Fregat og en ny Brig er Begyndelsen gjort. Af Bombekanonchalupper er Nr. 10 og 11 færdigbyggede og tre andre under Arbeide. Bombekanonjollerne 7, 8, 9, 10 og 11 ere gjorte færdige og 5 endnu under Arbeide. Det hedder her: "Savnet af et principmæssigt Reservesystem for Flaadens Fornyelse viser sig kun altfor kjendelig i den ældre Tids Historie. Derfra denne Fluctueren i vor Flaades Tal og Tilstand, som vi finde igjennem det hele Tidsrum, siden Danmark eiede en regelmæssig Flaade. Det var enten total Forsømmelse og som Følge deraf yderligt Forfald, eller over al Maade forceret Bygning, som atter maatte naturligen føre til hiin Tilstand. Dette Convulsions-System har kostet Danmark enorme Summer. Først i de nyere Tider begyndte man at see hen i Tiden og tage den simple Regnekonst til Hjelp, og en ordentlig Plan blev udført for Flaadens Fornyelse, skjøndt flere nødvendige Data, som Levealderen og Spørgsmaalet om Hovedreparationen, endnu savne definitive Afgjørelse. Men den, ved Omstændighederne fremkaldte, temmelig forceerte Bygning af vor nærværende Flaade, kunde i Tiden lede til de samme Følger, naar ikke Opmærksomheden levende holdtes paa denne væsentlige Betingelse, for at holde Flaaden effectiv. Af Lütkens Afhandling om Besparelser ved Marinen i sidste Hefte af "Archiv for Søvæsenet, sees endvidere at han gjør opmærksom paa et mindre kostbart i Organisationen simplificeret Contoirhold, idet han oplyser, at Admiralitetets og Holmens Contoirer bestaae af ikke mindre end 12 Contoirchefer, 21 Fuldmægtige, 23 Copister, tilsammen 56 skriver sex og halvtredsindstyve Embedsmænd Der spørges nu Hvad Tid paa Dagen Enhver af disse Embedsmænd indfinde sig paa Contoiret og hvorlænge de forblive sammesteds, - Vi skulle ikke sige, med hvilken Hjemmel Morskabslæsning for den danske Almue, beretter, at Frederik den Sjette beholdt Danmark, paa Grund af, at denne under en Audience i Wien vedblev at tale til Keiser Alexander, hvorvel sidste Monark tre Gange reiste sig, men i saa Tilfælde beholdtes Landet paa denne Maade for en let Priis. Mangfoldige Exempler har man iøvrigt paa Frederik den Sjettes sjeldne Hukommelse, som ved flere Leiligheder overraskende viste sig. Da Kongen saaledes sidste Gang vandrede om med Hr. Forstraad Bang i Steendahlgaards Plantage i Forening med General Bülow og flere Hoffolk, udbrød Generalen: "Ja det er paafaldende, hvorledes Plantagen er voxet i de to Aar, siden vi sidst vare her og viste Majestæten, til Bekræftelse paa sin Tales Rigtighed, Skuddene af et nærstaaende Grantræe, som han forsikkrede vare udvoxede i dette Mellemrum. Kongen greb strax Ordet og paastod, at Bülow derom ingen Mening kunde have, da han forrige Gang, de vare omkring i Plantagen, ei havde været med ham, og opfordrede nu Bang til, ligend at sige sin Mening. Dette skeete, idet Bang, overeensstemmende med Sandheden, maatte bevidne, at Bülon, bemeldte Gang aldeles ikke var i Kongens Følge, men derimod valgte det mageligere Parti, at lade sig i sin Vogn kjøre omkring i Plantagen, ved hvilken Erklæring Kongen skal have leet hjerteligt.